UNIVERSITATEA POLITEHNICĂ BUCUREŞTI  
Facultatea de Automatică şi Calculatoare

UPB Imobiliare

Tehnica Bazelor de Date

|  |  |
| --- | --- |
|  | Dobre Ana-Monica  Enciu George-Haralambie  Ivănescu Andrei  345 AA |

Proiectul “UPB Imobiliare” îşi propune să realizeze o aplicaţie web destinată utilizării interne a unei agenţii imobiliare, aplicaţie ce permite managementul produselor contractate de diverşi clienţi, care şi-au propus vânzarea lor prin agenţia noastră.

În prezentul proiect am considerat agenţia imobiliară ca o sucursală a unei firme părinte, unde diverşi agenti imobiliari se pot conecta la aplicaţie si introduce, modifica, sterge sau cauta diverse informaţii. Astfel în tabela de produse se vor stoca înregistrări legate de vânzarea diverselor proprietăţi (apartamente, case, spaţii comerciale, terenuri). Tabela este relaţionată cu tabela de clienţi (unde stochează informaţii legate de clienţii contractanţi), cu tabela de agenţi (unde există informaţii legate de agenţii imobiliari care se ocupa de contractele respective) şi cu tabela de atribute (unde sunt stocate facilităţile proprietaţilor) printr-o tabelă de legătură. Deasemeni, clientul poate căuta să achiziţioneze un imobil sau teren în mai multe zone, pentru acest lucru s-a creat o tabela de zone si o tabela asociativa între cele două.

Agenţii pot folosi maşinile din dotarea firmei pentru diverse prezentări în teren. Pentru acest lucru s-a creat o tabela pentru maşini şi una de legătură cu cea de agenţi în care se mai stochează şi informaţii legate de cand a fost ridicată maşina şi când a fost predată.

Evident, proiectul fiind încă la stadiul de analiză ne rezervăm dreptul ca baza de date prezentată în continuare să poată suferi diverse modificări sau adăugiri. Pentru simplitatea proiectului nu s-au luat în considerare drepturile de utilizatori asupra tabelelor.